فوزيه المولد

فوزيه المولد من مواليد سنة (1926) بمحافظة سوهاج هى مذيعه ومخرجه ومن رواد الاعلام المصرى .اخدت بكالوريوس العلوم الزراعية سنة (1950) و فى نفس السنهدخلت الشغل الإذاعى كقارئة لنشرات الاخبار بعدين مقدمة برامج.

آمنت واقتنعت بالإعلام التربوى التنموى و كانت صاحبة فكرة إنشاء إذاعة (مع الشعب) اللى اهتمت بأدق تفاصيل المواطن البسيط وبالخصوص ابناء الاقاليم وقدمت ما يناسبه من برامج ريفية وتعليمية ومحو أمية ودراما وغناء وقامت فى رحلتها فى إذاعة مع الشعب بزيارة اكتر من (3000) قرية بعضها كان يتعذر الوصول ليه بوسايل نقل فكانت تركب الحصان او الحمار للوصول لالقرى البعيده.

وصلت فوزية المولد لمنصب مدير عام إذاعة مع الشعب سنة (1971) وتم اختيارها كبير لخبراء اليونسكو للإعلام التربوى والتنموى فى باريس وافغانستان سنة (1975) ووصلت لمنصب رئيس الشبكة الثقافية سنة (1978).

قدمت فوزية المولد برامج (مع الناس، زيارات الميكروفون، جرنال القرية، قراءات وطرائف، خرج وعاد، العلم للجميع، إعلام الفكر) كمان اخدت وسام الاستحقاق عن الإعلام التنموى و جايزة التفوق فى العلوم الاجتماعية . توفت سنة (2019).

تصنيف:مواليد 1926
تصنيف:وفيات 2019
تصنيف:مذيعات مصريات
تصنيف:اعلاميات مصريات
تصنيف:متعلمين فى جامعة القاهره